钦定古今图书集成/明伦汇编/氏族典/第553卷 > 《廖用贤尚友录》 > 公孙彊
## 钦定古今图书集成/明伦汇编/氏族典/第553卷 > 《廖用贤尚友录》 > 公孙彊

按《左传》哀公七年，宋人围曹。初，曹人或梦众君子立
于社宫而谋亡曹，曹叔振铎请待公孙彊，许之。旦而
求之，曹无之，戒其子曰：“我死，尔闻公孙彊为政，必去
之。”及曹伯阳即位，好田弋。曹鄙人公孙彊好弋，获白
雁，献之，且言田弋之说。说之因访政事，大说之，有宠，
使为司城以听政，梦者之子乃行。彊言霸说于曹伯，
曹伯从之，乃背晋而奸宋，宋人伐之。